Document ID: 32014D0077

NÕUKOGU RAKENDUSOTSUS,
11. veebruar 2014,
millega rakendatakse määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga
(2014/77/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 291 lõiget 2,
võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 26 lõiget 3,
ning arvestades järgmist:
(1)
Nõukogu võttis 15. oktoobril 2013 vastu määruse (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga.
(2)
EKP-le antud ülesandeid peaks kavandama ja täitma täielikult siseüksus, mis koosneb esimehest ja aseesimehest, neljast EKP esindajast ja iga osaleva liikmesriigi riikliku pädeva asutuse ühest esindajast (edaspidi „järelevalvenõukogu”).
(3)
Järelevalvenõukogu peaks olema peamine organ EKP järelevalveülesannete täitmisel, mis on seni olnud alati riiklike pädevate asutuste ülesanne. Seetõttu võttis nõukogu 16. detsembril 2013 vastu rakendusotsuse, millega nimetatakse ametisse järelevalvenõukogu esimees (2). Samadel alustel tuleks anda nõukogule õigus võtta vastu rakendusotsus, millega nimetatakse ametisse järelevalvenõukogu aseesimees.
(4)
Kooskõlas eespool nimetatud määruse artikli 26 lõikega 3 ning pärast järelevalvenõukogu ärakuulamist esitas EKP 22. jaanuaril 2014 järelevalvenõukogu aseesimehe ametisse nimetamist käsitleva ettepaneku Euroopa Parlamendile heakskiidu saamiseks. Euroopa Parlament kiitis ettepaneku heaks 5. veebruaril 2014.
(5)
Pärast seda esitas EKP 5. veebruaril 2014 järelevalvenõukogu aseesimehe ametisse nimetamist käsitleva ettepaneku nõukogule,
ON VASTU VÕTNUD KÄESOLEVA OTSUSE:
Artikkel 1
Sabine LAUTENSCHLÄGER nimetatakse Euroopa Keskpanga järelevalvenõukogu aseesimehe ametikohale.
Artikkel 2
Käesolev otsus jõustub selle Euroopa Liidu Teatajas avaldamise päeval.
Brüssel, 11. veebruar 2014

Labels: 3
2
15
4